SUH setti fundinn og bar upp tillögu að dagskrá , sem send hafði verið út með fundarboðinu . Var tillagan samþykkt . 2 . Afgreiðsla fundargerðar . Fundargerðir 6. fundar , sem send hafði verið stjórnarmönnum fyrir fundinn , var samþykkt samhljóða . 3 . Skýrslur bréf og erindi . Í skýrslu formanns var fjallaði um : Sjóðurinn Blind börn á Íslandi - úthlutun . Félagsmenn tilnefndir í málefnahópa ÖBÍ . Fræðsluerindaröðin . Aðalfundur og ráðstefna EBU 28 - 30 október . Samþykkt að veita eina þátttakanda ritkeppninnar 10.000 króna viðurkenningu . Í skýrslu framkvæmdastjóra var fjallað um : Styrkumsókn úr safnliði fjárlaga hjá Félagsmálaráðuneytinu . Húsnæðismál . Timon tímaskráningakerfið . Lög nr. 140 / 2018 um aðgerðir gegn peningaþvætti og fjármögnun hryðjuverka . Vanefndir Vinnumálastofnunar á greiðslum vegna reksturs Blindravinnustofunnar . Persónuupplýsingar í ferðaþjónustu Blindrafélagsins . Marakech sáttmálinn . Fyrir stjórn lá rýniskýrsla frá Hjalti Sigurðssyni um framkvæmd dagskrár á Degi Hvíta stafsins . Megin niðurstaða skýrslunnar var að vel hafi tekist til . 4 . Ný lög um aðgerðir gegn peningaþvætti og fjármögnun hryðjuverka . Í framhaldi af ábendingu frá endurskoðanda félagsins , Guðný H. Guðmundsdóttur þá þarf að skoða hvort Blindrafélagið falli ekki undir s-lið 1. mgr. 2. gr. laga nr. 140 / 2018 um aðgerðir gegn peningaþvætti og fjármögnun hryðjuverka . Þar sem Blindrafélagið er með útgefið starfsleyfi sýslumanns fyrir happdrætti eða rekstur fjársafnanna þá gæti félagið fallið þarna undir . Ef svo er þá þarf að marka félaginu stefnu í málaflokknum , framkvæma áhættumat og setja verklagsreglur ásamt því að tilkynna RSK um ábyrgðarmann . Samþykkt var að fela framkvæmdastjóra að kanna hvort að starfsemi Blindrafélagsins félli undir þessi lög . 5 . Húsnæðismál . Stóreignamönnum hefur verið tilkynnt að leigusamningurinn þeirra sem rennur út 30. nóvember verði ekki endurnýjaður . Stefnt er að því að hefja líkams og heilsutengda starfsemi í salnum í janúar 2020 . Samþykkt var að fela framkvæmdastjóra að leggja drög að nýtingu rýmisins . Nokkrar athugasemdir bárust við auglýsingu um breytingu á deiliskipulagi sem felur í sér hækkun á Hamrahlíð 17 . Beðið er eftir viðbrögðum frá Arkitektastofunni og mun þeim verða falið að bregðast við athugasemdunum . Í fyrra fékk Blindrafélagið erfðafjárgjöf frá Magna Ebeneser Guðmundssyni . Magni ánafnaði Blindrafélaginu geymslu ( bílskúr ) fasteignarinnar Kleppsvegi 62 sem er verðmetinn á 12.500.000 kr . Ágreiningur var gerður um lögmæti erfðaskrárinnar og fór hún í opinber skipti sem tafði uppgjör . Nú er svo komið að skiptastjóri hefur heimilað sölu á geymslunni sem kom í hlut Blindrafélagsins . Kauptilboð er komið frá eigendum íbúðar á Kleppsvegi 62 upp á 12,2 milljónir króna . Fyrsta tilboð var uppá 11,9 mkr . Forkaupshöfum hefur verið kynnt tilboðið og munu þeir ekki neyta forkaupsréttar . Von er til þess að hægt verði að ganga frá sölunni í þessari viku eða þeirri næstu . Stjórn samþykkti samhljóða að ganga að kauptilboðinu og var framkvæmdastjóra gefið umboð til að ganga frá sölunni . Rætt var um breytingar á garðinum til að hann nýttist betur fyrir hundana . Ýmsar hugmyndir voru reifaðar . Var framkvæmdastjóra falið að koma með tillögu til stjórnar . SUH vakti athygli á því að til stæði að gera viðhalds úttekt á gestaíbúðum og herbergjunum . 6 . Félagsfundur . SUH gerði grein fyrir að félagsfundur sé áformaður 14. nóvember . Á dagskrá verður kynning frá Kolbeini Stefánssyni um skýrslu um meinta fjölgun öryrkja og frásögn frá framkvæmdastjóra SIM og Vilhjálmi Þorsteinssyni sem mun kynna Emblu . SUH mun finna fundarstjóra . SUH vakti athygli á mikilvægi þess að innleiða heimsmarkmið Sameinuðu þjóðanna inn í stefnumótun og starfsemi félagsins og að hann sæi þetta sem upphaf af þeirri vinnu . 8 . Önnur mál . Umræður urðu um bréf sem að Arnþór Helgason sendi stjórnarmönnum þar sem hann lýsti sig andsnúinn stofnun Aðgengis og tæknihóps Blindrafélagsins á Facebook . KH kynnti Braillegraph sem þrykkir punktaletur á pappír og er einfaldur í notkun og ódýr . Samþykkt var að skoða það frekar með tilliti til þess hvort að Blindrafélagið væri með þennan búnað í sölu .